बिशुनपुर (गुमला) : बिशुनपुर प्रखंड के सेरका पंचायत भवन में रविवार को एकता महिला संकुल संगठन कार्यालय का उद्घाटन किया गया. कार्यक्रम का उद्घाटन मुख्य अतिथि राज्यसभा सांसद समीर उरांव ने किया. उपस्थित लोगों को संबोधित करते हुए समीर उरांव ने कहा कि, आजादी के 70 साल के बाद भी गांव का विकास सही तरीके से नहीं हुआ था. परंतु जैसे ही केंद्र एवं राज्य में भाजपा की सरकार आयी तब से सरकार ने हर तबके के लोगों का विकास के लिए योजना बनाकर काम कर रही है.